armvectores/hy_wikipedia_2023 huggingface dataset:
Ճվելե

Ճվելե (վրաց.՝ ჭველე), գյուղ Վրաստանում։ Գտնվում է Սամեգրելո-Զեմո Սվանեթ մարզի Ծալենջիխայի շրջանում։


== Դիրք ==
Գյուղը գտնվում է ծովի մակարդակից 230 մետր բարձրության վրա։ Շրջկենտրոն Ծալենջիխայից հեռու է 30 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 412 մարդ։


== Ծանոթագրություններ ==
Մարկուս Վերներ

Մարկուս Վերներ (գերմ.՝ Markus Werner, դեկտեմբերի 27, 1944(1944-12-27)[…], Eschlikon, Շվեյցարիա - հուլիսի 3, 2016(2016-07-03), Շաֆֆհաուզեն, Շվեյցարիա), շվեյցարացի գերմանալեզու գրող։


== Կենսագրություն ==
Մարկուս Վերները ծնվել է 1944 թվականի դեկտեմբերի 27-ին Էշլիկոնում (Թուրգաու, Շվեյցարիա)։ 1948 թվականին նրա ընտանիքը տեղափոխվել է Թայնգեն (Շաֆհաուզեն կանտոն)։
Ավարտել է Ցյուրիխի համալսարանը, որտեղ սովորել է գերմանագիտություն, փիլիսոփայություն և հոգեբանություն։
1975 թվականից աշխատել է նախ որպես ավագ ուսուցիչ, ապա ուսումնական մասի վարիչ Շաֆհաուզենի գիմնազիայում։
1990 թվականից լիովին կենտրոնացել է գրական գործունեության վրա։


== Երկեր ==
Bilder des Endgültigen, Entwürfe des Möglichen. Zum Werk Max Frischs, Univ. Diss. 1974 (literally: “Pictures of the definitive. Drafts of the possible. About Max Frisch’s work”)
Zündels Abgang, novel, 1984, 3-7017-1385-5 (Zündel’s Departure)
Froschnacht, novel, 1985, 3-7017-0424-4, 3-423-11250-6 (literally: "Frog night“)
Die kalte Schulter, novel, 1989, 3-423-11672-2 (literally: "The cold shoulder“)
Bis bald, novel, 1992, 3-7017-0758-8, 3-423-12112-2 (2005/2006 in the book series Schweizer Bibliothek) (literally: "Till soon“)
Festland, novel, 1996, 3-7017-0969-6, 3-423-12529-2 (literally: "Mainland“)
Der ägyptische Heinrich, novel, 1999, 3-7017-1174-7, 3-423-12901-8 (literally: "The Egyptian Heinrich“)
Am Hang, novel, 2004, 3-10-091066-4, translated into English by Robert E. Goodwin as On the Edge, 2013, 978-1590176528


== Պարգևներ ==
Յոզեֆ Բրեյտբախի մրցանակ (2000)
Յոհան Պետեր Գեբելի մրցանակ (2002)


== Ծանոթագրություններ ==


== Գրականություն ==
Allein das Zögern ist human. About Markus Werner’s works. Editor: Martin Ebel. Frankfurt am Main, 2006  (Fischer Taschenbuch 16908), 978-3-596-16908-5. contains unpublished texts of Markus Werner.
Ubisoft Singapore

Ubisoft Singapore, ընկերություն, որը զբաղվում է համակարգչային խաղերի մշակմամբ։ Ընկերությունը հիմնադրվել 2008 թվականի օգոստոսի 1-ին Սինգապուրում, որպես Ubisoft ֆրանսիական ընկերության դուստր ընկերություն։


== Պատմություն ==
Ընկերության բացման մասին հայտնի դարձավ 2008 թվականի փետրվարի 12-ին։ Հայտարարության մեջ, որը հրապարակվեց GameSpot խաղային կայքում, նշվեց, որ Ubisoft Singapore-ը սկսում է իր գործունեությունը օգոսոտոսի մեկից, այսպիսով դառնալով Ubisoft ընկերության 18-րդ մասաճյուղը։ Ընթադրվում էր, որ նոր մասաճյուղը զբաղվելու է խաղային համակարգերի համար նախատեսված խաղերի մշակմամբ, համագործակցելով այլ մասաճյուղերի հետ։ Ստուդիան պետք է ունենար 300 աշխատակից։
2009 թվականի օգոստոսի 5-ին թողարկվեց Xbox 360-ի համարա նախատեսված, ըկերության առաջին խաղը՝ Teenage Mutant Ninja Turtles: Turtles in Time Re-Shelled, որն իրենից ներկայացնում էր 1991 թվականին Konami ընկերության կողմից թողարկված Teenage Mutant Ninja Turtles: Turtles in Time խաղի եռաչափ տարբերակը։ 2009 թվականի սեպտեմբերի 19-ին վաճառքի հանվեց նաև PlayStation 3-ի համար նախատեսված տարբերակը։


== Խաղերի ցանկ ==


== Ծանոթագրություններ ==


== Արտաքին հղումներ ==
{{{1}}} Ubisoft Singapore. պաշտոնական կայք
Նախահունարեն

Նախահունարեն լեզուն (նաև՝ նախահելլենիկ, պրոտոհունական) - ենթադրվում է, որ վերջին ընդհանուր նախնին է հունարեն լեզվի բոլոր հայտնի տարբերակների համար, ներառյալ միկենյան հունարենը, հետագա հին հունական բարբառները (օրինակ՝ ատտիկյան, իոնական, աեոլիկ, դորիական, հինմակեդոներեն և արկադոկիպրոսերեն), ինչպես նաև՝ կոյնե, բյուզանդական հունարենը (միջնադարյան հունարեն)  ժամանակակից հունարենը։ Նախահունարենի միասնականությունը պիտի որ ավարտված լիներ Հունական թերակղզի միկենյան շրջանում հելլենական ներթափանցում՝  Նոր քարի դարի կամ բրոնզեդարյան շրջանում։


== Ծագումը ==
Նախահունարենի զարգացումը կարելի է դիտարկել վաղ Պալեո-բալկանյան լեզվական ընդհանրության ծիրում, ինչը բավականին բարդեցնում է գծանշել առանձին լեզուների տեղադրությունը։ Հունարենին բնորոշ բառային սկզբնաղբյուրների լարինգալների ներկայացումը պրոտեզային (լեզվական) ձայնավորներով ընդհանրություն ունի օրինակ հայերենի հետ, որը հավանական է, որ կիսում է մի շարք այլ հնչույթաբանաբանական և ձևաբանական առանձնահատկություններ հունարենի հետ։ Տվյալ հանգամանքը որոշ լեզվաբանների շրջանում առաջ է քաշել ընդհանուր հունահայերենի վարկածը, չնայած եղած ապացույցներն աղքատիկ են։ Նշված հիպոթեզի համատեքստոււմ  հայերենից և հունարենից բացի երբեմն ներառվում են նաև հնդիրանական լեզուները, հայերենը տեղադրելով այս երկուսի մեջտեղում։

Նախահունարենը հիմնականում մեծ մասամբ տեղադրվում է վաղ հելլենական փուլում (մ.թ.ա. 3-րդ հազարամյակի սկիզբ), այսինքն մինչ նորքարեդարյան Եվրոպայի ավարտ։ (Ռասել Գրեյը և Քվենտին Աթկինսոնը 2003 թվականին Սվոդեշի ցուցակի հիաման վրա կիրառելով հաշվարկային մեթոդ նախահունարենի տեղադրաման ժամանակաշրջանի առավել վաղ փուլ են  գնահատել՝ մոտ մ.թ.ա. 5000 թվականին հունահայերենի պառակտումը և հունարենի ու հայերենի որպես առանձին լեզուների առաջացումը մ.թ.ա. մոտ 4000 թ.


== Տես նաև ==
Նախալեզու
Հույներ
Հին մակեդոներեն լեզու
Պալեո-բալկանյան լեզուներ
Նախահունական սուբստրատը (ենթաշերտ) Հունաստանում
Հնդեվրոպական նախալեզու


== Ծանոթագրություններ ==
Մեծ եգիպտական թանգարան

Մեծ եգիպտական թանգարան, թանգարան Գիզայում (Եգիպտոս), բացումը կլինի 2018 թվականին։ Այն քաղաքի նոր գլխավոր հատակագծի մասն է կազմում, նրա մակերեսը կկազմի 50հա։ 2002 թվականի հունվարի 5-ին Եգիպտոսի նախագահ Հոսնի Մուբարաքը թանգարանի հիմքում դրել է առաջին քարը։ Թանգարանի շինարարության արժեքը մոտ 550 միլիոն դոլար է։
Թանգարանի հեռավորությունը Գիզայի բուրգերից կազմում է մոտ 2 կմ։
Թանգարանի ճարտարապետական կառուցվածքը և դիզայնը որոշվել են 2002 թվականի հունվարի 7-ին կազմակերպված մրցույթի արդյունքում։ Կազմակերպիչները ստացել են 1557 նախագիծ աշխարհի 82 երկրներից։ Մրցույթի երկրորդ փուլում ընտրվել են 20 նախագիծ, 2003 թվականի հունիսի 2-ին հրապարակվել է հաղթողի անունը։ Հաղթողն է դարձել իռլանդական «Heneghan Peng» ընկերությունը Դուբլինից։ Թանգարանի սրահները կլիեն եռանկյունաձև` բուրգաձև տանիքով։  Պատերը կլինեն կիսաթափանցիկ քարից։ Գլխավոր մուտքի մոտ կցուցադրվեն ամենախոշոր ցուցանմուշները։
2010 թվականի փետրվարի 2-ին Եգիպտոսի ղեկավարությունը պայմանագիր է կնքել «Hill International» ընկերության հետ, որի մասնագետները կվարեն շինարարության կառուցողական և կազմակերպական ապահովումը։  Շինարարության 550 միլիոն դոլարից 300 միլիոնը ֆինանսավորվում է միջազգային համագործակցության Ճապոնական բանկի կրեդիտի հաշվից, մնացած գումարը Հնությունների գլխավոր խորհրդի և այլ միջազգային ֆոնդերի նվիրատվությունների հաշվից:.


== Ծանոթագրություններ ==


== Արտաքին հղումներ ==
Թանգարանի պաշտոնական կայք
Թանգարանի շենքի մանրամասն նկարագիրը (անգլ.)


== Տես նաև ==
Բեռլինի եգիպտական թանգարան
(1314) Պաուլա

(1314) Պաուլա (անգլ.՝ Paula), աստերոիդ աստերոիդների հիմնական գոտում։ Հայտնաբերվել է 1933 թվականի սեպտեմբերի 16-ին Սիլվեն Արենի կողմից Ուքլում։
Միջին հեռավորությունը Արեգակից կազմում է 2,295851 ա. մ., առավելագույնը մոտենում է 1,8957 ա. մ. հեռավորության վրա և հեռանում 2,696 ա. մ.։ Արեգակի շուրջ մեկ ամբողջական պտույտ է կատարում 1270,61 երկրային օրվա ընթացքում, իր ուղեծրով շարժվելով միջինում 0,283327 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,24° անկյուն։
Ըստ Տոլենի սպեկտրալ դասակարգման պատկանում է S դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1314) Պաուլա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Լասլո Չեխ

Լասլո Չեխը-կրտսեր (հունգ.՝ Cseh László) (դեկտեմբերի 3, 1985(1985-12-03), Բուդապեշտ, Հունգարական Ժողովրդական Հանրապետություն), հունգարացի լողորդ, Օլիմպիական խաղերի հնգակի մրցանակակիր, աշխարհի կրկնակի չեմպիոն, Եվրոպայի 32-ակի չեմպիոն (2003-2016), 2011 թվականի ամառային Ունիվերսադայի եռակի չեմպիոն, Հունգարիայի բազմակի չեմպիոն։
Մասնագիտացած է համալիր լողում 200 և 400մ տարածություններում, բատերֆլայում, թիկնալողում և ազատ ոճում։ 200 և 400մ տարածություններում համալիր լողում և 25 մետրանոց լողավազաններում աշխարհի նախկին ռեկորդակիր է, Եվրոպայի և Հունգարիայի բազմակի ռեկորդակաիր է երկար և կարև տարածություններում։
1968 և 1972 թվականների Օլիմպիական խաղերին մասնակցած հունգարացի լողորղ Լասլո Չեխի (1952) ավագի որդին է։
Եվրոպայի առաջնությունների ամենաշատ տիտիղոս ունեցող լողորդներից է. երկար տարածություններում Չեխը ստացել է 21 մեդալ, որոնցից 13-ը ոսկի են, իսկ 25 մետրանոց լողավազանում հունգարացին ունի 25 մեդալ, այդ թվում 19-ը ոսկի:Լասլոն նաև 50 մետրանոց տարածությունում Եվրոպայի 7 առաջնություններում  հաջորդաբար (2004, 2006, 2008, 2010, 2012, 2014, 2016 )ստացել է ամենաքիչը 2 մեդալ, որոնցից գոնե մեկը ոսկի։
Աշխարհի առաջնություններում և Օլիմպիական խաղերում Չեխը մի քանի տարի հաջորդաբար, համալիր և բատերֆլայ ոճերում ստիպված էր պայքարել ամերիկացի Մայքլ Ֆելպսի հետ, ով աշխարհի 23-ակի չեմպիոն է։Արդյունքում, Օլիմպիական խաղերում (2004, 2008, 2012 ) Չեխը ստացավ հինգ մեդալ, որոնցից ոչ մեկը և ոսկի չէին (2008 թվականի խաղերում Հենց Ֆելպսն էր Չեխից առաջ անցել բոլոր երեք տարածություններում, և հունգարացին ստացել էր 3 արծաթե մեդալ)։Իսկ աշխարհի առաջնությունների ժամանակ Չեխը միայն երկու անգամ է ոսկի նվաճել․ 2005 թվականին 400 մետր համալիր լողում և 10 տարի հետո 200 մետր բատերֆլայում։Աշխարհի առաջնության արծաթե և բրոնզե մեդալները թիվը անցնում է 10-ից։ Չեխը աշխարհի 7 իրար հաջորդող առաջնություններից (2003-2015 )չի հեռացել առանց մեդալի։
2006 և 2015 թվականներին ճանաչվել է Հունգարիայի լավագույն մարզիկ, 2005 և 2006 թվականներին Եվրոպայի լավագույն լողորդ։


== Լասլո Չեխը ամառային օլիմպիական խաղերում ==


== Ծանոթագրություններ ==


== Արտաքին հղումներ ==
Պաշտոնական կայք Archived 2020-10-24 at the Wayback Machine.
Լասլո Չեխը Archived 2015-09-25 at the Wayback Machine. — օլիմպիական վիճակագրություն կայքում Sports-Reference.com (անգլ.)
Անձնագիրը swimrankings.net
Մարերի

Մարերին Հայկական տոմարի տասներորդ ամիսն է, ունեցել է 30 օր, սկսվել է մայիսի 8-ին և վերջացել հունիսի 6-ին։


== Անվան սկզբունք ==
Ըստ Վանական Վարդապետի, դա այն ժամանակն է, երբ մայրիք (ծառերը) կանաչում են ու տերևակալում։


== Աղբյուրներ ==
Զաբ

Զաբ, ռուս.՝ Заб, անգլ.՝ Zab՝ գետ Պարսից ծոցի ավազանում, Տիգրիսի ձախակողմյան վտակը, տ Մեծ Զաբ։


== Ծանոթագրություններ ==
Վակուոլ

Վակուոլներ (ֆր.՝ vacuole, լատ.՝ vacuole՝ դատարկ), խոռոչներ բուսական, կենդանական և միաբջիջ օրգանիզմների բջիջներում։ Որոշ նախակենդանիների, բազմաբջիջ անողնաշարավորների (սպունգներ, աղեխորշավորներ, թարթիչավոր որդեր և այլն) և բարձրակարգ կենդանիների ֆագոցիտներին հատուկ են մարսողական ֆերմենտներ պարունակող մարսողական վակուոլներ։ Բարձրակարգ կենդանիների մյուս բջիջների վակուոլները պարունակում են աղեր, ֆերմենտներ և նյութափոխանակության արգասիքներ։ Բազմաթիվ միաբջիջ օրգանիզմներ ունեն նաև կծկվող կամ բաբախող վակուոլներ, որոնք պարբերաբար արտաքին միջավայր են նետում իրենց պարունակությունը։ Նախակենդանիների կծկվող վակուոլները հիմնականում ծառայում են օսմոտիկ ճնշման կարգավորման և քայքայման արգասիքների արտազատման համար։ Բուսական բջիջների վակուոլները ցիտոպլազմայից բաժանվում են կիսաթափանցիկ թաղանթով, պարունակում են շաքարներ, ալկալոիդներ, դաբաղանյութեր և այլն, օսմոսի ուժի շնորհիվ ապահովում են ջրի և սննդանյութերի մուտքը բջիջ, ստեղծում բջիջների ու հյուսվածքների մեխանիկական լարվածություն (Տուրգոր)։ Բջջի աճմանը զուգընթաց վակուոլներն աճելով միավորվում են մեկ մեծ վակուոլում։


== Նշանակություն ==
1. Ջրա-աղային փոխանակության կարգավորում ։ Քանի որ վակուոլների բջջահյութի  խտությունը բարձր է, ուստի դրանք բջջի գլխավոր օսմոտիկ մասերն են, որոնք պահպանում են տուգորը
2. Կուտակում են ցածրամոլեկուլային ջրալույծ նյութեր:
3. Նյութափոխանակության գործընթացում հեռացնում են թունավոր նյութերը:
4. Կատարում են նաև լիզոսոմներին բնորոշ գործառույթ, որի հետևանքով բույսերի բջիջներում լիզոսոմները քիչ են:
Ժակմել

Ժակմել (հայիթ․ կրեոլ․՝ Jakmèl), քաղաք Հայիթիի Հանրապետությունում։ Տեղկայաված է երկրի հարավային մասում։


== Պատմություն ==
Հիմնադրվել է 1698 թվականին ֆրանսիացի գաղթարարների կողմից և անունը դրվել է «Յակիմել»։ Հետագայում անվանումն ավելի բարեհունչ դարձնելու համար քաղաքի անվանումը դարձել է «Ժակմել»։ Քաղաքը դարձել է ֆրանսիական Սանտո-Դոմինգո գաղութի կենտրոնը։ 1799 թվականին այստեղ տեղի է ունեցել մուլատների ապպստամբություն, որը ավելի հայտնի է Դանակների պատերազմ անվամբ, իսկ 1800 թվականին ապստամբությունը ճնշվել է։


== Բնակչություն ==
2013 թվականի մարդահամարի տվյալներով՝ բնակչությունը կազմում է 32 903 մարդ։
Քաղաքի բնակչության թվաքանակի դինամիկան ըստ տարիների.


=== 2010 թվականի երկրաշարժ ===
2010թվականի հունվարի 12-ին Հաիթիում տեղի է ունեցել 7,0 մագնիտուդով երկրաշարժ, որը հանգեցրել է ծանր ավերածությունների և զոհերի։ Առաջին տեմբլորը ցնցեց քաղաքը ժամը 4։ 40-ին, սակայն ավելի ուշ տեմբլորը ժամը 5։ 37- ին կանգնեցրեց տաճարի ժամացույցը։ Jacmel ռադիոկայանը հաշվարկել է, որ առնվազն 5000 մարդ Է զոհվել երկրաշարժից, թեև քաղաքապետ Զեննի Էդվինն ավելի ուշ հայտնել է, որ մահերի թիվը մոտ  եղել է 300-500, սիկ վիրավորվածներինը՝  4000 : Ոստիկանության մամուլի ծառայությունից հայտնում են, որ նրանք մարմնական վնասվածքներով մարդկանց տեղափոխվել են հիվանդանոց։


== Հայտնի բնակիչներ ==
Ռենե Դեպեստր՝  բանաստեղծ, արձակագիր, հասարակական գործիչ, կոմունիստ։


== Քույր քաղաք ==
 Ստրասբուրգ, Ֆրանսիա


== Ծանոթագրություն ==


== Արտաքին հղումներ ==
«Жакмель»։ Բրոքհաուզի և Եֆրոնի հանրագիտական բառարան: 86 հատոր (82 հատոր և 4 լրացուցիչ հատորներ)։ Սանկտ Պետերբուրգ։ 1890–1907 
[1]
Official Chamber of Commerce Website
Festival Film Jakmèl
Bonzouti.com – Web portal for Jacmel and Sud-Est, Haiti
Website for the nearby town of Cayes-Jacmel, also a part of the Sud'est Region/Jacmel
Bassin-Bleu website
Օսկար լավագույն դերասանի համար

Օսկար լավագույն դերասանի համար, Ամերիկյան կինոակադեմիայի կողմից սահմանված և 1928 թվականից առ այսօր շնորհվող կինոմրցանակ տղամարդու լավագույն գլխավոր դերակատարման համար։ Ամենահեղինակավոր «Օսկար» մրցանակներից մեկը։


== Փաստեր, թվեր ==
Դերասան Դանիել Դեյ-Լյուիսը ռեկորդակիր է որպես այս մրցանակակիր, նա ստացել է 3 Օսկար (1989, 2007 և 2013 թ.):
8 դերասան 2 անգամ են ստացել Օսկար լավագույն դերասանի համար։

Սփենսեր Թրեյսի (1937 և 1938)
Ֆրեդրիկ Մարչ (1932 և 1946),
Գերի Կուպեր (1941 և 1952),
Մառլոն Բրանդո (1954 և 1972),
Ջեք Նիկոլսոն (1975 և 1997) (ևս մեկ Օսկար ստացել է 1983 թվականին երկրորդ պլանի լավագույն դերասան անվանակարգում),
Դասթին Հոֆման (1979 և 1988),
Թոմ Հենքս (1993 և 1994),
Շոն Փեն (2003 և 2008)Ամենաշատը ներկայացվել են.

Սփենսեր Թրեյսի և Լոուրենս Օլիվիե - 9 անգամ
Ջեք Նիկոլսոն և Փոլ Նյուման - 8 անգամ
Պիտեր Օ'Թուլ, Մառլոն Բրանդո, Դասթին Հոֆման, Ջեք Լեմոն - 7անգամՀետաքրքիր է, որ Պիտեր Օ'Թուլը 8 անգամ ներկայացված լինելով այդպես էլ չի ստացել Օսկար։ Ընդ որում նրա առաջին ու վերջին Օսկարի ներկայացված լինելը եղել է 44 տարիների ընթացքում։


== Մրցանակակիրները ==


=== 1928-1930 թթ. ===


=== 1940 թթ. ===


=== 1950 թթ. ===


=== 1960 թթ. ===


=== 1970 թթ. ===


=== 1980 թթ. ===


=== 1990 թթ. ===


=== 2000 թթ. ===


=== 2010 թթ. ===


=== 2020 թթ. ===


== Արտաքին հղումներ ==
http://www.filmsite.org/bestactor2.html


== Ծանոթագրություններ ==
Մոլսելվ

Մոլսելվ (նորվ.՝ Målselv), կոմունա Նորվեգիայի Թրոմս ֆյուլքեյում։ Կոմունայի վարչական կենտրոնը Մուեն քաղաքն է։ Պաշտոնական լեզուների ընտրության ժամանակ 3 լեզուներից որևէ մեկը չի ընտրել, այսինքն՝ չեզոք է։ Զբաղեցնում է 3322.41 կմ² տարածք։
Կոմունան ստեղծվել է 1849 թվականին։


== Մոլսելվի զինանշանը ==
Մոլսելվ կոմունայի զինանշանը հաստատվել է 1985 թվականի հունվարի 1-ին և իրենից ներկայացնում է կանաչ գույնով ներկված վահան, ներքևի մասը սուր, որի վրա սպիտակ գույնով ձախից ջ դեպի վեր ձգվում է ոլորապտույտ հաստ գիծ։ Այն խորհրդանշում է կոմունայով հոսող Մոլեսելվա գետը։


== Բնակչություն ==
Համաձայն 2007 թվականի մարդահամարի տվյալների՝ Մոլսելվ կոմունայում բնակվում է 6603 մարդ։ Կոմունայի բնակչության քանակը 1970-ականների աճից հետո սկսել է նվազել։


== Պատկերասրահ ==

		
		
		


== Աղբյուրներ ==
Store norske leksikon. (նորվեգերեն)


== Արտաքին հղումներ ==
Կոմունայի վիճակագրական տվյալները վերցված Նորվեգիայի վիճվարչությունից: (նորվեգերեն)


== Ծանոթագրություններ ==
Յուրի Ռաբոտնով

Յուրի Նիկոլաևիչ Ռաբոտնով (ռուս.՝ Ю́рий Никола́евич Рабо́тнов, փետրվարի 11 (24), 1914, Նիժնի Նովգորոդ, Ռուսական կայսրություն - մայիսի 13, 1985(1985-05-13), Մոսկվա, ԽՍՀՄ), մեխանիկայի բնագավառի խորհրդային գիտնական, ԽՍՀՄ ԳԱ ակադեմիկոս (1958)։ ԽՄԿԿ անդամ 1951 թվականից։


== Կենսագրություն ==
1935 թվականին ավարտել է Մոսկվայի համալսարանը։ 1947 թվականից՝ նույն համալսարանի պրոֆեսոր։
Հիմնական աշխատանքները նվիրված են թաղանթների տեսությանը, սողքի և պլաստիկության տեսությանը, քայքայման մեխանիկային, պլաստիկ միջավայրերի դինամիկային։ Ուսումնասիրել է ագրեսիվ միջավայրերում և բարձր ջերմաստիճաններում երկարատև քայքայման պրոցեսի մեխանիզմը։ Ստեղծել է նյութերի սողքի ուսումնասիրման սարքեր։ Սողքի տեսության վերաբերյալ Ռաբոտնովի աշխատանքներն օգտագործվում են տուրբինների ռոտորների հաշվարկի ժամանակ։
Անանկե (այլ կիրառումներ)

Անանկե, կարող է վերաբերել՝

Անանկե - Յուպիտերի անկանոն բնական արբանյակներից
Անանկե - հունական դիցաբանության մեջ անխուսափելիությունն անձնավորող աստվածուհի
Պետրով-Բիրյուկի տուն (Դոնի Ռոստով)

Պետրով-Բիրյուկի տուն (ռուս.՝ Дом Петрова-Бирюка), շենք Ռուսաստանի Դոնի Ռոստով քաղաքում, որտեղ ապրել է ռուս խորհրդային գրող Դմիտրի Իլյիչ Պետրով-Բիրյուկը։ Մշակույթի հայտնաբերված հուշարձան է։
Հասցեն՝ ք. Դոնի Ռոստով, Բոլշայա Սադովայա փողոց, 111։


== Պատմություն ==
Գրող Դմիտրի Իլյիչ Պետրով-Բիրյուկը ծնվել է կազակական ընտանիքում,Դոնի զորքի մարզի Աննինսկայա ստանիցայում, որտեղ անցել են նրա մանկությունն ու պատանեկությունը։ Նա հեղինակ է «Դոնի տափաստանների» բնակիչների մասին հետևյալ ստեղծագործությունների. «Ասք կազակների մասին» եռագրություն, «Վայրի դաշտ», «Կոնդրատ Բուլավին», «Դոնի տափաստանների որդիները», «Գրուզինով եղբայրները», «Իվան Տուրչանինով», «Հարավը կրակի մեջ», «Հայրենիքի առջև»։
1932 թվականից գրողն ապրել է Դոնի Ռոստովում, աշխատել որպես խմբագիր գրքի հրատարակչությունում։


== Ճարտարապետություն ==
Այն տունը, որտեղ 1943-1960 թվականներին ապրել է գրող Դ. Ի. Պետրովը (Բիրյուկ) գտնվում է Դոնի Ռոստովի Էնգելսի փողոցի (այժմ՝ Բոլշայա Սադովայա), 111 և Կիրովի պողոտայի խաչմերուկի մոտ։ Շենքը ճարտարապետության տարածաշրջանային հուշարձան է։ Կառուցվել է Մ. Գ. Ֆոմինի և Ի. Ե. Սավինի տների տեղում՝ 1928 թվականին կոնստրուկտիվիզմի ոճով։ Նրա առաջին հարկում նախկինում գործել է «Պուշինկա» կարի արհեստանոցը, այժմ այնտեղ «Մորթիների թագավորություն» խանութն է և ժամացույցների «18 կարատ» խանութը։
Շենքը աղյուսե է, սվաղված է, հիմնական ծավալով յոթհարկանի է և ութհարկանի՝ հյուսիսարևելյան մասում։ Շենքի ճարտարապետական դիմագիծը ձևավորում են երկու ելունները և քիվապատի բետոնե ճաղաշարքը, անկյունային մասում դուրս ցցված պատշգամբները, մետաղյա ճաղերով կարճասյուների տեսքով ցանկապատերը, 1-ին և 2-րդ հարկերի պատուհանների միջև միջնապատերի կոպտատաշ շարվածքը, միջհարկային քիվերը։ Հիմնական մուտքը փողոցի կողմից ունի բետոնե հովար։
Շենքի հատակագիծը բարդ կառուցվածքի է։ Հատակագծի հիմքը վերելակով աստիճանավանդակն է և նրանց շուրջ գտնվող բնակարանները։ Գրողն ապրել է երկրորդ հարկի թիվ 17 բնակարանում։ Նրա բնակարանի պատուհանները նայել են դեպի փողոց։ Այժմ բնակարանի հուշային նկարագիրը կորսված է։
1978 թվականին շենքի պատին տեղադրված է հուշատախտակ, որի վրա գրված է. 


== Գրականություն ==
Гегузин И. Страницы ростовской летописи. - Ростов-н/Д, 1983. - С. 153 - 155.
Писатели Дона - Ростов-н/Д, 1986. - С. 252 - 256.
Писатели Дона : биобиблиогр. сб./ сост. Г. Г. Тягленко - Ростов-н/Д.: Кн. изд-во, 1986. – 288с. - С. 252 - 256. – Библиограф. до 1986г. – С.253-256
Материалы Свода памятников истории и культуры РСФСР. Ростовская область: сб. науч. тр. / М-во культуры РСФСР, АН СССР, НИИ культуры; Авт.-сост. Э.А. Шулепова. - М. : НИИК, 1990. - 174, [1] с. - С. 21-84.
Дон литературный. Писатели России. Шолоховский край. XIX-XXI вв. [Текст] / [авт. проекта, гл. ред. и сост. Г. Губанов]. – Ростов н/Д, 2006. – 511 с.


== Արտաքին հղումներ ==
Ростов-на-Дону
Выявленные памятники Ростова-на-Дону
115 лет со дня рождения Дмитрия Ильича Петрова  (1900-1977)


== Ծանոթագրություններ ==
Սերգեյ Սոլովյով (այլ կիրառումներ)

Սերգեյ Սոլովյով, կարող է վերաբերել՝

Սերգեյ Սոլովյով - ռուս պրոդյուսեր, ռեժիսոր, գրող, դերասան, ՌԴ ժողովրդական արտիստ
Սերգեյ Սոլովյով - ռուս պատմաբան
Բալակովոյի շրջան

Բալակովոյի շրջան (ռուս.՝ Балаковский муниципальный район), մունիցիպալ շրջան Ռուսաստանի Դաշնության Սարատովի մարզում։
Ստեղծվել է 1928 թվականին։ Վարչական կենտրոնը՝ Բալակովո։


== Աշխարհագրություն ==
Շրջանի տարածքի մակերեսը կազմում է 3100 կմ²։


== Բնակչություն ==
2013 թվականի մարդահամարի արդյունքներով շրջանում բնակվում էր 216911 մարդ։ Բնակչության խտությունը կազմում էր 69,97 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Կառլոս Մարիա դե Ալվեար

Կառլոս Մարիա դե Ալվեար  (իսպ.՝ Carlos María de Alvear, հոկտեմբերի 25, 1789(1789-10-25), Santo Ângelo, Ռիու Գրանդի դու Սուլ, Բրազիլիա, Պորտուգալական կայսրություն, Պորտուգալիայի թագավորություն - նոյեմբերի 3, 1852(1852-11-03), Վաշինգտոն, Կոլումբիայի շրջան, ԱՄՆ), արգենտինացի զիվորական և քաղաքական գործիչ, գեներալ։ 1815 թվականի Լա Պլատայի միացյալ գավառների ռազմաօդային ղեկավար։


== Կենսագրություն ==
Ալվեարը կրութություն է ստացել Բուենոս Այրեսում և Անգլիայում։ 1806-1811 թվականներին ծառայել է Իսպանիայի թագավորական բանակում, մասնակցություն է ունեցել Նապոլեոնի դեմ պատերազմում։ 1812 թվականին Ալվեարը Խոսե Սան Մարտինի հետ միասին վերառնում է Բուենոս Այրես, որտեղ մեծ դեր էր խաղում արգենտինական ժողովրդի անկախության համար մղվող պատերազմում։ 1813 թվականին եղել է  Լա Պլատայի միացյալ գավառների նախագահ և մշակում է երկրի սահմանադրություն։ 1814 թվականին գլխավորում է Բուենոս Այրեսի հայրենասերների ճակատը, որոնք հարկադրված էին Մոնտեվիդեոյում անձնատուր լինեին իսպանացի ռոյալիստներին։
1815 թվականին հունվարի 9-ին Ալվեարը զբաղեցնում է Լա Պլատայի միացյալ գավառների օդային ուժերի ղեկավարի պաշտոնը։ Կառլոս Մարիա դե Ալվարեսի նոր կառավարություն ձևավորելու ձգտումը վերջինիս բերում է ձախողման։
Ալվեարը շուտով փախուստի է դիմում Արգենտինայից և 1821 թվականի համաներումից հետո միայն վերադառնում հայրենիք։ Դրանից հետո զբաղեցնում է ԱՄՆ-ի դեսպանի (1824 և 1838) պաշտոնը, ռազմական և ռազմածովային ուժերի նախարարի պաշտոնը։ 1826-1828 թվականներին ղեկավարել է արգենտինական զորքերը արգենտինա-բրազիլական պատերազմում։


== Ծանոթագրություններ ==


== Արտաքին հղումներ ==
Սովետական պատմական հանրագիտարանում
Օսմանյան Ալբանիա

Օսմանյան Ալբանիա (ալբ․՝ Shqipëria osmane), Ալբանիայի պատմության ժամանակաշրջան, որի ընթացքում երկիրը գտնվել է Օսմանյան կայսրության տիրապետության տակ:
Ալբանիայում օսմանյան տիրապետությունը սկսվել է 1385 թվականին և ավարտվել 1912 թվականին՝ Բալկանյան պատերազմների արդյունքում:


== Պատմություն ==

1385 թվականին տեղի ունեցած Սավրայի ճակատամարտից հետո Սերբիան, ինչպես նաև Ալբանիան դարձան Օսմանյան կայսրության վասալը: 1402 թվականին Անատոլիան ենթարկվեց Լենկթեմուրի արշավանքներին: Օսմանյան կայսրությունը ստիպված եղավ ուղղություն բռնել դեպի արևմուտք՝ Եվրոպա:
1453 թվականին թուրքերն անցան Ոսկեղջյուր նավահանգիստը և գրավեցին Կոստանդնուպոլիսը՝ փակելով Հռոմեական կայսրության պատմության վերջին էջը:
Օսմանյան կայսրության կազմում Ալբանիան բաժանված էր չորս վիլայեթների՝ Շկոդերի, Կոսովոյի, Յանինայի և Մոնաստիրի:
Հենց այս ժամանակաշրջանում կաթոլիկ կրոնի կողքին սկսեց զարգանալ իսլամը: Օսմանյան իշխանությունների կողմից քանդվեցին Ալբանիայի քրիստոնեական տաճարները և մզկիթներ կառուցեցին: Շուտով Ալբանիայի բնակչության մեծ մասը իսլամացավ:
Մեծաքանակ ալբանացիներ 15-16-րդ դարերում մասնակցել են թուրք-վենետիկյան, թուրք-հունգարական և թուրք-ավստրիական պատերազմներին: Ալբանացիները զինակոչվում էին Օսմանյան կայսրության բանակ և նրանց մի ստվար հատված համալրում էր ենիչերական զորքերի շարքերը:
Հարկ է նշել, որ ի տարբերություն Բալկանյան մյուս երկրների՝ Հունաստանի, Սերբիայի և Բուլղարիայի, Օսմանյան կենտրոնական կառավարությունն Ալբանիայում վարում էր հարկային ոչ ծանր քաղաքականություն:
Չնայած այս ամենի՝ ազգային պետության ստեղծումը մնում էր ալբանացիների բաղձալի երազանքը: 19-20-րդ դարերում բռնկված բալկանյան ժողովուրդների ազատագրական պայքարը տարածվեց նաև Ալբանիայում: Հարևան Սերբիան ցանկանում էր տիրանալ Բոսնիա և Հերցեգովինային, սակայն նպատակը չիրագործվեց Ավստրիայի կողմից Բոսնիայի անէքսացիայի պատճառով։ Սերբերը իրենց նպատակները ուղղեցին դեպի հարավ։ Ավստրո-Հունգարիայի կողմից Բոսնիայի անէքսացիայից հետո երիտթուրքերը փորձեցին Բոսնիայի մուսուլման ժողովուրդներին տեղափոխել Օսմանյան կայսրություն։ Ովքեր համաձայնեցին տեղափոխվել, օսմանցիները նրանց բնակեցրին հյուսիսային Մակեդոնիայում, որտեղ մուսուլմանները մեծ թիվ չէին կազմում։ Այս փորձը օսմանցիների համար ողբերգական ավարտ ունեցավ, քանի որ այս մուսուլմանները հետագայում միավորվեցին ալբանացիների հետ և դուրս եկան կայսրության դեմ։
1912 թվականին ալբանացի Համիդյան հեղափոխականները, ովքեր ցանկանում էին վերադարձնել Աբդուլ Համիդ II-ի իշխանությունը, դուրս քշեցին երիտթուրքական զորքերին Սկոպյեից և գրավեցին հարավում Մանաստիրի տարածքները (ներկայիս Բիտոլա) և ստիպեցին երիտթուրքերին իրենց տրամադրել ինքնիշխանություն 1912 թվականի հունիսին: Այսպիսով Առաջին բալկանյան պատերազմում բալկանյան կոալիցիայի տարած հաղթանակից հետո Ալբանիան հռչակվեց, որպես անկախ պետություն:


== Ծանոթագրություններ ==
Սուդակ (քաղաք)

Սուդակ (ուկրաիներեն՝ Судак, Ղրիմի թաթարերեն՝ Sudaq), քաղաք Ուկրաինայի Ղրիմի Ինքնավար Հանրապետության Սուդակի քաղաքային խորհուրդում, հանրապետական նշանակության քաղաք։ Բնակավայրը նախկինում նաև անվանվել է Սոլդայա, Սուգդեյա, Սիդագիոս, Սուրոժ։
2012 թվականի տվյալներով Սուդակ քաղաքում բնակվում էր 15 368 մարդ։ Բնակավայրը զբաղեցնում է 547,55 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Էլոդի Յունգ

Էլոդի Յունգ (ֆր.՝ Élodie Yung, փետրվարի 22, 1981(1981-02-22), Փարիզ), ֆրանսիական կինոյի և հեռուստատեսության դերասանուհի։


== Կենսագրություն ==
Էլոդի Յունգը ծնվել է 1981 թվականի փետրվարի 22-ին՝ Ֆրանսիայի մայրաքաղաք Փարիզում, նա ֆրանս-կամբոջական ընտանիքի երեք երեխաներից ավագն է։ Նրա մայրը ֆրանսուհի է, իսկ հայրը՝ կամբոջացի, ով 1975 թվականին վերաբնակվել է Ֆրանսիայում, նրանց ընտանիքում կար ևս երկու երեխա։ Էլոդին ավարտել է Փարիզի Սորբաննայի համալսարանը և ստացել է բարձրագույն իրավաբանական կրթություն։ Հետո նա սովորել է դերասանական հմտություններ Լոնդոնյան երաժշտության և դրամատիկական մշակույթի ակադեմիայում՝ Ռոբերտ Կորդեի ղեկավարությամբ։ 10 տարի զբաղվել է կարատեով։
Քսաներկուամյա Էլոդին 2002 թվականին բեմել է կինոյում՝ «Կյանքը մեր առջև» ֆրանսիական երիտասարդական հեռուստասերիալում (2002—2003)։ Մինչև 2011 թվականը նկարահանվել է հիմնականում Ֆրանսիայում։ Մեծ ճանաչում է ստացել շնորհիվ «13-րդ թաղամաս, Ուլտիմատում» ֆիլմերում կատարած դերերի (2009) և «G.I. Joe: Կոբրայի նետումը 2» (2013)։ 2016 թվականին նկարահանվել է «Եգիպտոսի աստվածները» ֆիլմում՝ աստվածուհի Հաթհորի դերում։
2015 թվականի հուլիսին հայտարարվել էր, որ Էլոդին կատարելու է Էլեկտրա Նաչիոսի դերը՝ ամերիկյան Daredevil հեռուստասերիալի երկրորդ եթերաշրջանում, որը Marvel Television ստուդիայի արտադրությունն է՝ Netflix հեռուստաալիքի համար։


== Ֆիլմագրություն ==


== Ծանոթագրություններ ==


== Արտաքին հղումներ ==
Էլոդի Յունգ (անգլ.) Internet Movie Database կայքում
Նովոիվանովսկի (Կույբիշևի շրջան)

Նովոիվանովսկի (ռուս.՝ Новоивановский), գյուղ (խուտոր) Ռուսաստանի Դաշնության Ռոստովի մարզի Կույբիշևի շրջանում։ Մտնում է Կույբիշևի գյուղական համայնքի կազմի մեջ։
Կերպարվեստի պետական թանգարան (Շուշի)

Կերպարվեստի պետական թանգարան (Շուշի), ստեղծվել է 2010-2013 թթ. պրոֆեսոր Գրիգորի Արկադիի Գաբրիելյանցի նախաձեռնությամբ և օգնությամբ։ Պաշտոնական բացումը տեղի է ունեցել 2013 թվականի մայիսի 9-ին՝ Շուշիի ազատագրման օրը։


== Պատմություն ==

Թանգարանի գաղափարը ծնվել է 2010 թվականին ակադեմիկոս Գրիգորի Գաբրիելյանցի մոտ, 3 տարվա ընթացքում Գաբրիելյանցի նախաձեռնությամբ հավաքագրվել է թանգարանի ֆոնդը՝ բացառապես արվեստագետների և հավաքորդների նվիրատվություններից, որոնք շարունակվում են մինչ օրս։ 2013 թվականի մայիսի 9-ին՝ Շուշիի ազատագրման օրը, Շուշի քաղաքում տեղի ունեցավ Կերպարվեստի պետական թանգարանի բացումը։ Թանգարանը տեղակայված է Շուշիի հին կառույցներից մեկի՝ նախկին իջևանատան վերականգնված և վերակառուցված շենքում։


== Ցուցադրություն ==
Թանգարանի հավաքածուն կազմված է բացառապես նվիրատվություններից։ Թանգարանի շենքը կառուցվել է պետական միջոցներով, Շուշիի նախկին իջևանատան հիմքի վրա՝ պահպանելով վերջինիս ճարտարապետական առանձնահատկությունները։ Բարձր ժայռին թիկնած Շուշիի թանգարանում ներկայացված են Մարտիրոս Սարյանի, Պ. Կուզնեցովի, Մինասի, Նիկողայոս Նիկողոսյանի, Դ. Վիլինսկու, Ա. Սաֆոխինի, Գայանե Թբիլիսցու, Յու. Գրիգորյանի, Ա. Հակոբյանի, Արմինե Գալենցի և այլոց ստեղծագործություններ։
Ներկայացված նկարների մեջ հատուկ տեղ են զբաղեցնում Ղարաբաղի նկարիչների գեղանկարները։
Թանգարանի առանձնահատկություններից է ստեղծագործությունների լայն աշխարհագրությունը՝ Հայաստան, Վրաստան, ՌԴ, ԱՄՆ, Ֆրանսիա, Մադագասկար, Եթովպիա, Հայիթի, Մոնղոլիա, Ինդոնեզիա և այլն։


== Նվիրատուներ ==
Գրիգոր Գաբրիելյանց, Ս. Հովհաննիսյան, Վ. Բագիրյանց, Շ. Խաչատրյան, Ե. Պոպով, Կարեն Աղամյան, Մ. Չալոյան և ճանաչված նկարիչների շարքը. Սարյան, Մինաս, Գառզու, էդգար Շահին, Ժանսեմ, Հակոբ Հակոբյան, Բուռլյուկ, Ժիլինսկի, Սաֆոխին, Շևչենկո, Պլավինսկի և այլք։


== Հասցե ==
Պատկերասրահը գտնվում է Լեռնային Ղարաբաղի Հանրապետության Շուշի քաղաքում, Ղազանչեցոց փողոցի 24 հասցեում։


== Ծանոթագրություններ ==


== Արտաքին հղումներ ==
Շուշիի կերպարվեստի պետական թանգարանում դասական երաժշտության համերգ էր
(4453) Բորնհոլմ

(4453) Բորնհոլմ (անգլ.՝ Bornholm), աստերոիդ աստերոիդների հիմնական գոտում։ Հայտնաբերվել է 1988 թվականի նոյեմբերի 3-ին Պոլ Յենսենի կողմից Բրորֆելդեում։
Միջին հեռավորությունը Արեգակից կազմում է 2,989716 ա. մ., առավելագույնը մոտենում է 2,6755 ա. մ. հեռավորության վրա և հեռանում 3,3039 ա. մ.։ Արեգակի շուրջ մեկ ամբողջական պտույտ է կատարում 1888,18 երկրային օրվա ընթացքում, իր ուղեծրով շարժվելով միջինում 0,19066 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 9,36° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4453) Բորնհոլմ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Յալոման

Յալոման (ռուս.՝ Яломан), գետ Ռուսաստանում, հոսում է Ալթայի երկրամասում, Ալթայի Հանրապետությունում։ Գետաբերանը տեղակայված է Բոլ գետի աջ ափով՝ 12 կմ հեռավորության վրա։ Գետի երկարությունը 21 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը Բիա գետն է, գետի ենթաավազանը Բիա և Կատուն գետերն են։ Գետի գետային ավազանը (Վերին) Օբ գետն է՝ մինչև Իրտիշի.

Ջրային օբյեկտի, պետական ջրային գրանցման կոդը - 13010100312115100005919
Հիդրոլոգիական ուսումնասիրությունների կոդը - 115100591
Ավազանի կոդը - 13.01.01.003
Հիդրոլոգիական ուսումնասիրությունների հատորի համարը - 15
Թողարկումն ըստ հիդրոլոգիական ուսումնասիրությունների - 1


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Շաքե Իսայան

Շաքե Ռոբերտի Իսայան (հունվարի 20, 1990(1990-01-20), Հրազդան, Հայկական ԽՍՀ, ԽՍՀՄ), հայ քաղաքական գործիչ, լրագրող, 6-րդ և 7-րդ գումարման Ազգային ժողովի պատգամավոր, ԲՀԿ խորհրդարանական խմբակցության անդամ։


== Կենսագրություն ==
2010 թվականին ավարտել է Հայաստանի ազգային պոլիտեխնիկական համալսարանի ռադիոտեխնիկայի և կապի համակարգերի ֆակուլտետը։ 2012 թվականին՝ նույն ֆակուլտետի մագիստրատուրան՝ ստանալով ռադիոկապի, ռադիոհեռարձակման և հեռուստատեսության մասնագետի որակավորում։


== Քաղաքական գործունեություն ==
2015-2017 թվականներին եղել է «Գագիկ Ծառուկյան» բարեգործական հիմնադրամի տնօրենի տեղակալ։
2017 թվականի ապրիլի 2-ին «Ծառուկյան» կուսակցությունների դաշինքի համապետական ընտրական ցուցակով ընտրվել է ԱԺ պատգամավոր։
2018 թվականի դեկտեմբերի 9-ին պատգամավոր է ընտրվել ԲՀԿ ցուցակով։
Ամուսնացած է։


== Ծանոթագրություններ ==
Վիմսհայմ

Վիմսհայմ  (գերմ.՝ Wimsheim), կոմունա Գերմանիայում, Բադեն Վյուրտեմբերգի տարածքում։
Մտնում է Էնց շրջանի կազմի մեջ։ Բնակչությունը 2687 մարդ է (2010 թվականի դեկտեմբերի 31–ի տվյալներով)։ Զբաղեցնում է 8, 06 կմ² տարածք։ Պաշտոնական կոդը՝ 08 2 36 028։


== Ծանոթագրություններ ==


== Արտաքին հղումներ ==
Պաշտոնական էջ
Կալաշի

Կալաշի (վրաց.՝ კალაში), գյուղ Վրաստանում։ Գտնվում է Սամեգրելո-Զեմո Սվանեթ մարզի Մեստիայի շրջանում։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 26 մարդ։


== Ծանոթագրություններ ==
Մոնիքա Հանսեն

Մոնիքա Հանսեն (նորվ.՝ Monica Hansen, հոկտեմբերի 13, 1982(1982-10-13), Տյոնսբերգ, Նորվեգիա), նորվեգացի մոդել և 1997 թվականի Միսս Նորվեգիա։


== Վաղ տարիներ ==
Մոնիքա Հանսենը ծնվել և մեծացել է Տյոնսբերգում։


== Մոդելային կարիերա ==
Հանսենն իր մոդելային կարիերան սկսել է «Էլիտ» մոդելային գործակալության հետ։ Ընկերոջ կողմից որպես կատակ մասնակցել է 1997 թվականի «Միսս Տիեզերքի» Նորվեգիայի մրցույթին և հաղթել՝ դառնալով 1997 թվականի Միսս Նորվեգիա։ Հաղթանակից հետո, հիվանդության պատճառով չի մասնակցել «Միսս Տիեզերքին»։ Մրցույթին մասնակցելու համար օդանավակայան գնալու ճանապարհին ունեցել է սուր ցավ և վիրահատության անհրաժեշտություն է առաջացել՝ հեռացրել են լեղապարկը։ 1997 թվականին հայտնվել է «Perfect 10» հանդեսում, Էշլի Դեգենֆորդից հետո զբաղեցրել է երկրորդ հորիզոնականը։ 1999 թվականին որպես մոդել նկարահանվել է Pax TV հեռուստաընկերության Destination Stardom հեռուստասերիալում, նկարահանումները տեղի են ունեցել Հոնոլուլույում, Հավայան կղզիներ։
Հանսենը հանդես է եկել այնպիսի ամսագրերերում, ինչպիսին են Esquire-ը, Maxim-ը, Stuff-ը։ 2006 թվականին ճանաչվել է «Maxim» ամսագրի «Տարվա կին»։ Նույն տարում ճանաչվել է նաև «Փլեյբոյի» «Ամսվա գեղեցկուհի» և հայտնվել է ամսագրերի շապիկներին, այդ թվում Elle ամսագրի։ 2009 թվականին Հանսենը հաղթել է դատական հայցը, ըստ որի նրա լուսանկարները որպես գովազդ առանց թույլտվության օգտագործվել էին պլաստիկ վիրաբուժության կայքում։ Մոնիքա Հանսենը նաև եղել է նորվեգական «Ja, Vi Elsker Hollywood»հեռուստատեսային շոուի գլխավոր հերոսը։

2013 թվականի դեկտեմբերին Մոնիքա Հանսենը ստեղծում է կալիֆորնիական ընկերություն՝ «Մոնիքա Հանսեն լողազգեստ» ՍՊԸ անունով։ Իր դեբյուտային՝ 2016 թվականի հավաքածուն ներկայացրել է Մայամիում Mercedes-Benz նորաձևության շաբաթում՝ 2015 թվականի հուլիսին։


== Ծանոթագրություններ ==


== Արտաքին հղումներ ==
Պաշտոնական կայք
Մոնիքա Հանսեն Internet Movie Database կայքում
Ռյուտնիկ

Ռյուտնիկ (գերմ.՝ Lindow (Mark)), կոմունա Գերմանիայի Բրանդենբուրգ հողատարածքում։
Գտնվում է Արևելյան Պրիգնից Ռուպպին շրջանում։ Ենթարկվում է Լինդով կառավարությունը։ Բնակչությունը կազմում է 497 մարդ (ըստ 2010 թվականի դեկտեմբերի 31-ի)։ Տարածքը կազմում է 17,66 կմ²։ Պաշտոնական կոդ՝ 12 0 68 372։


== Արտաքին հղումներ ==
Պաշտոնական կայք Archived 2007-10-19 at the Wayback Machine.


== Ծանոթագրություններ ==
Հարավային արևադարձ

Հարավային արևադարձ կամ Այծեղջյուրի արևադարձ, ամենահարավային աշխարհագրական լայնությունը, որի վրա Արեգակը կեսօրին կարող է բարձրանալ մինչև զենիթ։ Այն հինգ հիմնական զուգահեռականներից է, որոնք նշվում են Երկրի քարտեզներում։ Գտնվում է հասարակածից հարավ՝  23°26′16″ աշխարհագրական լայնությունում։ Այն տեղի է ունենում ձմեռային արևակայության ժամանակ, երբ արևի ճառագայթների անկման անկյունը Հարավային կիսագնդում հասնում է առավելագույնի. դա առաջանում է Երկրի՝ Արեգակի շուրջ պտույտի և Երկրի առանցքի թեքության պատճառով։
Հարավային արևադարձի հյուսիսային համարժեքը Հյուսիսային կամ Խեցգետնի արևադարձն է։ Հարավային արևադարձից հարավ ընկած տարածաշրջանում կլիման մերձարևադարձային և բարեխառն է։ Իսկ Հյուսիսային և Հարավային արևադարձերի միջև ընկած տարածքի կլիման՝ արևադարձային։
Այծեղջյուրի արևադարձի անվանումն առաջացել է Այծեղջյուրի համաստեղության անունից, որտեղ, երկու հազար տարի առաջ «մայր էր մտնում» արևը ձմեռային արևակայության ժամանակ։ Ներկայիս շրջանում, այդ ժամանակահատվածում արևը գտնվում է Աղեղնավորի համաստեղությունում, ինչը պայմանավորված է գիշերահավասարով
Հարավային արևադարձի տեղադիրքը հստակորեն ֆիքսված չէ, քանի որ կախված է Արեգակի նկատմամբ Երկրի պտտման առանցքի թեքությունից։ 2000  թվականին անկման միջին թեքությունը կազմում էր 23°26′21″, սակայն, Երկրի առանցքի նուտացիայով պայմանավորված, ինչպես նաև այլ պարբերական շարժումներով, արևադարձերի դիրքը փոփոխվում է։ Այս պահի դրությամբ Այծեղջյուրի արևադարձը դանդաղորեն մոտենում է դեպի հասարակածը՝ պայմանավորված Երկրի առանցքի թեքության փոքրանալով՝ հարթության հետագծի նկատմամբ։


== Աշխարհագրություն ==

Գրնվիչի միջօրեականից արևելք շարժվելիս Այծեղջյուրի արևադարձը անցնում է. 


== Հարավայի արևադարձի վրա գտնվող բնակավայրեր ==
Ալիս Սփրինգս 
Ռոքհեմփթոն 
Էմերալդ 
Սան Պաուլո 
Մարինգա 
Մոժի դաս Կրուզիս 
Իտակուակեսետուբա 
Ուբատուբա 


== Տես նաև ==
Հյուսիսային արևադարձ


== Ծանոթագրություններ ==


== Արտաքին հղումներ ==
Temporal Epoch Calculations
Useful constants" See: Obliquity of the ecliptic
Montana State University: Milankovitch Cycles & Glaciation
Չախալ (Սեբաստիայի գավառ)

Չախալ, գյուղ Արևմտյան Հայաստանում, Սեբաստիայի վիլայեթի Սեբաստիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Միհայիլ Կոգըլնիչեանու

Միհայիլ Կոգըլնիչեանու (ռումիներեն՝ Mihail Kogălniceanu ( արտասանություն), սեպտեմբերի 6, 1817(1817-09-06), Յասի, Մոլդովական իշխանություն - հուլիսի 1, 1891(1891-07-01), Փարիզ, Ֆրանսիա), ռումին պետական-քաղաքական գործիչ, պատմաբան, հրապարակագիր, գրող։


== Կենսագրություն ==
Սովորել է (1834–1838) Յաշում, Ֆրանսիայում և Գերմանիայում։ Դասախոսել է (1843–1844) Միխայլովյան ակադեմիայում (Մոլդովա)։ Մոլդովայում հեղափոխական շարժման ճնշումից (1848-ի մայիս) հետո տարագրվել է և Մոլդովայի հեղափոխական կոմիտեի հանձնարարությամբ գրել ու հրապարակել է (1848) «Մոլդովայի ազգային կուսակցության ցանկությունները» ծրագրային գործը, որում առաջ է քաշել Մոլդովայի ու Վալաքիայի միավորումը ռումինական միասնական պետության մեջ։ 1859-ին մեծ դեր է կատարել ռումինյան երկրների միավորման գործում, 1860–1861-ին գլխավորել է Մոլդովայի կառավարությունը, այնուհետև՝ դարձել Ռումինիայի նախարար (1862) և վարչապետ (1863–1865)։ Նպաստել է մի շարք օրենքների ընդունմանը (վանքապատկան հողերի պետականացում, հողային ռեֆորմ և այլն)։ Որպես երկրի արտաքին գործերի նախարար (1876, 1877–1878) կարևոր դեր է խաղացել ռուս-թուրքական պատերազմին Ռումինիայի մասնակցության և անկախության հռչակման (9.5.1877) գործում։ 
Աշխատակցել է մի շարք պարբերականներում։ Տպագրել ու հրատարակել ռուսական «Dacia literara» (1840), «Arhiva roma-neasca» (1840–1841, 1845), «Steana Dunatrii» (1855–1860) պարբերականները, հրատարակել «Մոլդովական երկրի տարեգրությունները» փաստաթղթերի եռահատոր ժողովածուն (1845 – 1852), «Ռումինիայի ժամանակագրությունները» (հ. 1 — 3, 1872–1874), գրել «Վալաքիայի, Մոլդովայի և անդրդանուբյան վալաքների պատմություն» (1837), «Երեք օր Մոլդովայի պատմությունից» (1851) աշխատությունները, «Երկու կին ընդդեմ մեկ տղամարդու» (1840) պիեսը, «Կորած պատրանքներ» (1841), «Գավառացու վարքախոսությունը Յաշում» (1844) կենցաղային ակնարկները, «Սրտի խորհուրդները» (1850) անավարտ վեպը և այլն։ 
1869-ին ընտրվել է Ռումինիայի ակադեմիական ընկերության անդամ, 1887—1890-ին եղել Ռումինիայի ԳԱ նախագահ։ Միհայիլ Կոգըլնիչեանուն հայ ժողովրդի բարեկամն էր։ Իր աշխատություններում և քաղաքական գործունեության ընթացքում բազմիցս անդրադարձել է Ռումինիայում ապրող հայերին։ «Մոլդովական երկրի տարեգրություններ»-ում և «Ռումինիայի ժամանակագրություններում հրատարակել է նաև բազմաթիվ փաստաթղթեր, որոնք արտացոլում են հայերի վաղեմությունը Ռումինիայում, նրանց խաղացած տնտեսական, քաղաքական ու մշակութային նշանակալի դերը երկրի կյանքում։ Սերտ հարաբերություններ ու նամակագրական կապեր է ունեցել ռումինահայ նշանավոր գործիչների հետ, եղել հայերի իրավունքների վերականգնման ջերմ պաշտպան։ Երկրի բարձրադիր ժողովում ռումինահայերի քաղաքական իրավունքների հարցը քննարկելու ժամանակ (12.11.1857) հանդես է եկել ի պաշտպանություն հայերի և Ռումինիայում ապրող բոլոր ազգությունների հետ հավասար քաղաքական իրավունքներ պահանջել նրանց համար (իրավահավասարությունը հռչակվել է 19.8.1858)։


== Ծանոթագրություններ ==
Յուտայի համալսարան

Յուտայի համալսարան (անգլ.՝ University of Utah, հաճախ կրճատում են մինչև` UofU, արտասանվում է Յու-օֆ-Յու), ԱՄՆ Յուտա նահանգի ամենամեծ և նշանավոր ուսումնական հաստատությունն է։ Բուհերի Շանհայի վարկանիշային սանդղակի համաձայն` համալսարանն աշխարհում զբաղեցնում է 79-րդ տեղը։


== Պատմություն ==
Համալսարանը հիմնադրվել է 1950 թվականի փետրվարի 28-ին, և սկզբում կոչվել է Դեզերետի համալսարան (անգլ.՝ University of Deseret): Համալսարանը հիմնադրվել է Դեզերետի ժամանակավոր նահանգի Գլխավոր Ասամբլեայի կողմից (անգլ.՝ State of Deseret): Համալսարանի առաջին կառավարիչ է նշանակվում Օրսոն Սպենսերը (անգլ.՝ Orson Spencer): Գոյության առաջին տարիներին համալսարանն առնչվել է զգալի նյութական դժվարությունների։ Նյութական պրոբլեմների, ինչպես նաև դիմորդների պակասի հետ կապված Դեզերտի համալսարանը 1853 թվականին փակվել է։ Սակայն արդեն 1867 թվականին Յուտայի համալսարանը Դեյվիդ Օ. Կալդերայի (անգլ.՝ David O. Calder) ղեկավարությամբ վերականգնում է իր գործունեությունը։


== Կամպուս ==
Համալսարանական քաղաքը (կամպուս) զբաղեցնում է 6,21 կմ2 չափով տարածք։ 2002 թվականի Ձմեռային օլիմպիական խաղերի ժամանակ կամպուսի տարածքում տեղակայվել էր Օլիմպիական ավանը, իսկ համալսարանական ստադիոնը օգտագործվեց Օլիմպիական խաղերի բացման և փակման արարողությունների համար։
Ֆակուլտետները և ինստիտուտները։
Յուտայի համալսարանը Յուտայի նահանգի բարձրագույն կրթության համակարգի մասն է։


== Ակադեմիական հաջողություններ ==
ARPANET համակարգչային ցանցի մշակումը (Ինտերնետի նախորդը) հանձնարարվել է Կալիֆոռնիայի համալսարանին, Ստենֆորդի հետազոտական կենտրոնին, Կալիֆոռնիայի նահանգի համալսարանին և Յուտայի համալսարանին։


== Սպորտային հաջողություններ ==
Յուտայի համալսարանում ակտիվորեն գործում են տղամարդկանց 7 և կանանց 10 սպորտային թիմեր։


== Ծանոթագրություններ ==


== Արտաքին հղումներ ==
Պաշտոնական կայք
Ուուդեկյուլա

Ուուդեկյուլա (էստ․՝ Uudeküla), գյուղ Էստոնիայի Լյաենե-Վիրումաա նահանգի Տամսալու շրջանում։
2011 թվականի տվյալներով գյուղում բնակվում էր 81 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
(20572) Սելեմորոու

(20572) Սելեմորոու, աստերոիդ աստերոիդների հիմնական գոտում։ Այս աստերոիդը հայտնաբերվել է 1998 թվականի սեպտեմբերի 9-ին ԼԻՆԵԱՐ ծրագրի կողմից Սոկոռոյում։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(20572) Սելեմորոու աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Կրակ (այլ կիրառումներ)

Կրակ, կարող է վերաբերել՝

Կրակ - շիկացած գազի և պլազմայի ամբողջություն։
Կրակ - լեհական իշխան, Լեհի որդին։
Կրակ II - լեհ առասպելական իշխան, Կրակի որդին։
Կրակ - 1963 թվականին «Հայֆիլմ» կինոստուդիայի նկարահանած ֆիլմ
Բարվինովկա (այլ կիրառումներ)

Բարվինովկա, կարող է վերաբերել՝

Բարվինովկա - գյուղ, Ուկրաինայի Ժիտոմիրի մարզի Նովգորոդ-Վոլինսկի շրջանում
Բարվինովկա - գյուղ, Ուկրաինայի Կիրովոգրադի մարզի Զնամենկայի շրջանում
Օժմոս-Պուրգա

Օժմոս-Պուրգա (ռուս.՝ Ожмос-Пурга), գյուղ Ռուսաստանի Ուդմուրթական հանրապետության Զավյալովսկի շրջանի կազմում։
Բնակչությունը 2003 թվականին գրանցված տվյալներով կազմում էր 297 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
(4675) Օբոկե

(4675) Օբոկե (անգլ.՝ Ohboke), աստերոիդ աստերոիդների հիմնական գոտում։ Հայտնաբերվել է 1990 թվականի սեպտեմբերի 19-ին Ցուտոմու Սեկիի կողմից Գեյսեյում։
Միջին հեռավորությունը Արեգակից կազմում է 2,410386 ա. մ., առավելագույնը մոտենում է 1,9853 ա. մ. հեռավորության վրա և հեռանում 2,8355 ա. մ.։ Արեգակի շուրջ մեկ ամբողջական պտույտ է կատարում 1366,87 երկրային օրվա ընթացքում, իր ուղեծրով շարժվելով միջինում 0,263375 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,47° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4675) Օբոկե աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Բոբ Դիլան

Բոբ Դիլան (անգլ.՝ Bob Dylan, իսկական անունը՝ Ռոբերտ Ալեն Ցիմմերման, անգլ.՝ Robert Allen Zimmerman, մայիսի 24, 1941(1941-05-24)[…], Դուլութ, Մինեսոտա, ԱՄՆ), ամերիկացի երգիչ, երգահան, բանաստեղծ, կինոդերասան և նկարիչ։ Շուրջ հինգ տասնամյակ ռոք երաժշտության մեջ հանդիսանում է պաշտամունքային անձ։ Նրա երգերից շատերը, ինչպիսիք են՝ «Blowin’ in the Wind»-ը և «The Times They Are a-Changin’»-ը դարձան քաղաքացիական իրավունքների պաշտպանության և հակապատերազմական շարժման հիմներ ԱՄՆ-ում։ Սկսել է ստեղծագործել 1960-ական թվականների սկզբներին։ Ըստ Rolling Stone ամսագրի կատարած հարցումների՝ նշանակալիության առումով համարվում է երկրորդ երաժիշտը (Բիթլզից հետո) երաժշտության պատմության մեջ։ 2016 թվականին արժանացել է Գրականության Նոբելյան մրցանակի՝ «մեծ ավանդույթներ ունեցող ամերիկյան երգարվեստում պոետիկ նոր արտահայտչականություն ստեղծելու համար»։


== Կենսագրություն ==


=== Մանկություն և երիտասարդություն ===
Ռոբերտ Ալեն Ցիմմերմանը ծնվել է 1941 թվականի մայիսի 24-ին ԱՄՆ Մինեսոտա նահանգի Դուլութ քաղաքում՝ մանրածախ առևտրականի ընտանիքում։ Երաժշտի ծնողները՝ Աբրահամ Ցիմերմանը և Բեատրիսա Ստոունն, ակտիվ մասնակցում էին տեղի ոչ մեծ հրեական համայնքի կյանքին։ Նախնիները հրեաներ են, Ռուսական կայսրության տարագիրներ․ հորական կողմի տատն ու պապը՝ Աննա և Զիգման Ցիմմերմանները, Օդեսայից մեկնեցին ԱՄՆ՝ 1905 թվականի հրեական ջարդերի պատճառով։ Մոր նախնիները լիտվացի հրեաներ էին (Բենիամին և Լիբա Էդելշտեյն), ովքեր գաղթել էին 1902 թվականին։ Իր ինքնակենսագրականում Բոբ Դիլանը գրում է, որ մոր տատի տոհմը սերում է Թուրքիայից, որտեղ կրել են Կիրգիզ ազգանունը։ 1947 թվականին Ռոբերտի հայրը հիվանդանում է պոլիոմիելիտով, իսկ ընտանիքը տեղափոխվում է հարևան Հիբինգ քաղաք։ Մանուկ հասակում Ռոբերտը հաճախ էր լսում երաժշտական հաղորդումներ բլյուզային ձայնագրություններով։ Նրա վրա տպավորություն էր գործել հատկապես Հենք Ուիլյամսի և Վուդի Գաթրիի ֆոլկ երաժշտությունը։ Վուդի Գաթրին շատ է ազդել Բոբ Դիլանի վրա։ Երաժշտական կայացման սկզբնական շրջանում Դիլանի երգացանկի մեծ մասը կազմված էր Գաթրիի երգերից։ Բոբը վերցրել էր նաև Գաթրիի երգելաոճը և կիթառային որոշ եղանակներ, թեև իրական կյանքում նրանք միայն մեկ անգամ են հանդիպել, երբ Դիլանն վերջինիս  այցելեց հոգեբուժարանում։ Նա հմտանում է կիթառ նվագելու մեջ, նրա ամենասիրած երաժշտական գործիքը դառնում է շրթհարմոնը։ 10 տարեկան հասակում գրում է երգերի առաջին խոսքերը։
Միջնակարգ դպրոցում սովորելու ժամանակ Բոբը ելույթ է ունենում տարբեր խմբերի կազմում, ովքեր սրճարաններում և բարերում կատարում էին ժողովրդական երաժշտություն։ Երաժշտական պարապմունքները շարունակում է նաև Մինեսոտայի համալսարան ընդունվելուց հետո (1959)։ Իր կարիերայի ընթացքում հանդես է եկել մի քանի բեմական կեղծանվամբ։ Սակայն հիմնական կեղծանունը, որով նրան ճանաչում էր ողջ աշխարհը, Բոբ Դիլանն էր։


== Ծանոթագրություններ ==


== Արտաքին հղումներ ==
Բոբ Դիլան. 5 երգ ու մի քանի կարևոր «դիլանիզմ» ականջին օղ անելու համար
Բոբ Դիլանի Նոբելյան ելույթը. Իմ երգերը գրականությո՞ւն են
Բոբ Դիլըն. «Կարող եք ինձ ճոճաձողի մարմնամարզիկ համարել»
Բոբ Դիլանը այմյուզիքում
Expecting Rain (անգլ.)
Կիրիյակովշչինա (գյուղ, Սումիի քաղաքային խորհուրդ)

Կիրիյակովշչինա (ուկրաիներեն՝ Кирияківщина), գյուղ Ուկրաինայի Սումիի մարզի Սումիի քաղաքային խորհուրդում։
2001 թվականի տվյալներով Կիրիյակովշչինա գյուղում բնակվում էր 15 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)